L'Ajuntament d'Alaquàs, Confemadera i la Comissió de Fusters i Afins d'Espanya signen un conveni per a col·laborar en els treballs de rehabilitació del Castell d'Alaquàs
12/06/2006 19:12:00

# L'Ajuntament d'Alaquàs, Confemadera i la Comissió de Fusters i Afins d'Espanya signen un conveni per a col·laborar en els treballs de rehabilitació del Castell d'Alaquàs

*   12/06/2006 19:12:00
*   [Imprimir](#)
*   Compartir
*    https://www.alaquas.org/documento.asp?id\_do=9841

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9841%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%2C%20Confemadera%20i%20la%20Comissi%C3%B3%20de%20Fusters%20i%20Afins%20d%27Espanya%20signen%20un%20conveni%20per%20a%20col%C2%B7laborar%20en%20els%20treballs%20de%20rehabilitaci%C3%B3%20del%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9841/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9841/9841_Form_4.jpg)](https://www.alaquas.org/ficheros/documentos/2006/2/9841/9841_Form_10.jpg "<a href='https://www.alaquas.org/ficheros/documentos/2006/2/9841/9841_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs, Confemadera i la Comissió de Fusters i Afins d'Espanya signen un conveni per a col·laborar en els treballs de rehabilitació del Castell d'Alaquàs</a>")

A través d'aquest acord, aquestes organitzacions empresarials prestaran assessorament en la restauració dels enteixinats i les estructures de fusta

L'Ajuntament d'Alaquàs ha firmat aquest matí un conveni de col·laboració amb la Confederació Espanyola d'Empresaris de la Fusta (CONFEMADERA) i amb la Comisión de Carpinteros i Afines de España en virtut del qual aquestes organitzacions empresarials col·laboraran en el projecte de rehabilitació de l'edifici històric prestant assessorament tècnic i podent establir en el futur altres convenis per a la provisió de materials i treballs de restauració. En la firma han estat presents l'Alcalde d'Alaquàs, Jorge Alarte, el president de l'Agrupació Comarcal d'Empresaris d'Alaquàs, Ángel Miguel Martí, el secretari general de Confemadera, Francesc de Paula Pons i el president de la Comisión de Carpinteros y Afines de España, Juan Carlos Bollero Puerto.

Posteriorment, una nombrosa representació d'aquestes dues organitzacions empresarials així com professionals del sector de la fusta de diferents associacions de tot el país han visitat el Castell d'Alaquàs per a conéixer de primera mà els treballs del Pla de Rehabilitació que l'Ajuntament d'Alaquàs està duent a terme en el monument.

Cal destacar l'interés d'aquest grup d'experts per conéixer l'ornamentació i els elements estructurals de fusta de gran qualitat i bellesa que presenta el monument, i que han sigut posats de manifest en els treballs arqueològics realitzats amb motiu de la restauració. D'ací la iniciativa de posar en marxa una línia de col·laboració, en la que aquesta organització preste la seua ajuda en la rehabilitació dels teginats i les estructures de fusta, que són una de les peces més valuoses del patrimoni arquitectònic d'aquest emblemàtic edifici del segle XVI, un dels més importants de tot l'Estat Espanyol.

Aquesta visita s'emmarca dins d'una trobada de treball més ampli amb l'Agrupació Comarcal d'Empresaris d'Alaquàs i a ella han assistit el secretari general de CONFEMADERA, Francesc de Paula Pons, la Tècnica del Departament de Tecnologia i Medi Ambient d'aquest mateix organisme, Laura Martín, el president d'Asociación Valenciana de Empresarios de Carpinteria i Afines (ASEMAD), José Luis López així com el secretari general d'aquesta organització, Jorge Linares, la secretària general de l'Asociación de Fabricantes de Muebles y Afines (AFAMAD), Ana Isabel Hernández, i representants d'Asociación Empresarial de la Madera i el Mueble de Alicante (AEMMA), d'Asociación de Empresarios de la Madera de Castilla-La Mancha (AEMCM), d'Asociación Patronal de Carpinteros de Guipúzcoa, de la Federación de la Madera y Corcho de la CAIB (Palma de Mallorca) i de l'empresa Maderas Raimundo Díaz, entre altres professionals.

Aquesta no és l'única visita que rep el Castell d'Alaquàs en els últims mesos. Professionals de diferents sectors de la restauració, l'arqueologia, l'art i la història s'han sentit atrets pel que és un dels més grans i importants processos de recuperació patrimonial de tot l'Estat Espanyol. Estudiants de diferents disciplines universitàries i veïns i veïnes de tota la Comunitat Valenciana s'han desplaçat també fins al Castell d'Alaquàs gràcies al programa de visites "Castell Obert" posat en marxa per l'Ajuntament d'Alaquàs i que permet conéixer a tota la ciutadania l'evolució de les obres i els treballs arqueològics que s'estan realitzant en el monument.